Zapjevala sojka ptica
<poem>
Zapjevala sojka ptica,
misli: zora je,
aman, aman,
misli: zora je.

Ustaj, Fato, ustaj, zlato,
spremaj darove,
aman, aman,
spremaj darove.

Ja sam mlada i sirota,
nemam darova,
aman, aman,
nemam darova.

Kad si mlada i sirota, 
što se udaješ?
aman, aman,
što se udaješ?

Udala me stara majka,
nisam ni znala,
aman, aman,
nisam ni znala.

Udala me za nedraga,
nisam ni htjela,
aman, aman,
nisam ni htjela.</poem>

Sevdalinke